Gregorijas

Gregorijas () – upė vakarų Brazilijoje, Akrės ir Amazonės valstijose; dešinysis Žurua intakas (Amazonės baseinas). Prasideda Akrės valstijos vidurio vakaruose, Gregorijo upės indėnų teritorijoje. Teka į šiaurės rytus Amazonės džiunglėmis, smarkiai vinguriuoja. Įteka į Žurua Amazonės valstijoje, į vakarus nuo Eirunepės, netoli Kanindės gyvenvietės.

Baseinas retai gyvenamas (didesni kaimai prie upės: San Visentė do Gregorijas, Tavarė, Lorena, Mošila, Eskondidas, Koata, Helena), įsteigtos Gregorijo upės, Žurua vidurupio kulinų indėnų teritorijos.Mapa Rodoviário Acre. Ministério dos Transportes, 2002.Mapa Rodoviário Amazonas. Ministério dos Transportes, 2002.

 Šaltiniai 

Kategorija:Brazilijos upės